Һатылыу.. Был һүҙҙе күп ишеткәнем булды. Күпме әҫәрҙәрҙә уҡыным, тормошомда ла күргәнем булды... Баязит Бикбай «Ҡаһымдың үлеме» драмаһында төп проблемаларҙың береһе – Хыянатлыҡ итеү.

Һатлыҡ йәндәр тураһында билдәле Рәсәй яҙыусыһы Александр Сергей улы Пушкин, «Капитан ҡыҙы» романында телгә ала. Белогорск ҡәлғәһен штурмлау һәм алыу ваҡытында Швабрин насар нығытылған ҡәлғәне ҡамауға алыуын аңлай. Ул Пугачев яғына күсә. Швабрин ялған эштәр башҡара, уны хыянатҡа, ҡурҡаҡлыҡҡа, хыянатҡа һәләтле түбән кеше тип автор билдәләй. Баязит Бикбайҙың драмаһында Фольгнер менән Ҡолтүбә шулай уҡ улар кире геройҙар булып торалар.

Бөйөк Ватан һуғышы осоронда башҡорт халҡы үҙҙәрен ғорур һәм батыр итеп күрһәтәләр. Ҡаһым түрә 1812-1814 йылдарҙа барған Ватан һуғышында полковник булараҡ ҡатнаша. Батырлыҡтар күрһәтә. Үҙенең ғүмерен Ватандың азатлығы өсөн көрәшкә арнай, Тыуған илен бөтә йөрәге менән һөйә. Һалдаттары ла, рус ғәскәрҙәренең командирҙары ла хөрмәт итә. Уның бөтә хәрби эшмәкәрлеге башҡорт халҡы менән рус халҡы араһындағы дуҫлыҡты нығытыуға йүнәлтелгән. Хатта һуңғы минуттарҙа ла: «Туғандарым, урыҫ менән беҙҙең дуҫлыҡты боҙор өсөн ағыу йөрөтөүселәр киләсәктә лә күп булыр әле ул. Юҡ, юҡ, ундай мәкерҙәргә бирелмәгеҙ, аң булығыҙ!..» - тип, рус халҡы менән башҡорт халҡы араһындағы дуҫлыҡ өсөн ҡайғыра. Был икенсе төп проблема булып килә.

Күренекле яҙыусы Лев Николай улы Толстой башҡорт халҡы менән дуҫлығының ҡәҙерен белгән. Толстой үҙенең күп хаттарында башҡорттар тураһында һоҡланып яҙа: бер ҡатлы дала балалары яҙыусыға үҙенең намыҫлылығы, изгелеге, ярҙамсыл булыуы, рухи байлығы менән оҡшай. Ул ваҡытта башҡорттар араһында ысынында Толстойҙы белгән һәм уның һоҡланғыс әҫәрҙәрен баһалаған белемле кешеләр бик аҙ була. Бөгөн беҙ Толстойҙы бөтә күп милләтле илебеҙҙә ысынлап та беләләр һәм хөрмәт итәләр тип әйтә алабыҙ.